***El Defensor de Granada*** foi un xornal español de ideoloxía liberal-progresista e editado en Granada entre finais do século XIX e o primeiro terzo do século XX. Desapareceu tras o estalido da Guerra civil española.

Dende 1907 pertenceu á Sociedade Editorial de España.

Historia
--------

Fundado en 1880 por Luis Seco de Lucena Escalada, na súa etapa inicial o diario contou co financiamento e o apoio valioso de José Genaro Villanova, rico empresario e político granadino. O seu ámbito de difusión circunscribíase á cidade de Granada. En 1907 uniuse á Sociedade Editorial de España —posteriormente reconstituída como Sociedad Editora Universal—, empresa que xa era propietaria doutros destacados xornais de ámbito nacional como *El Imparcial* ou *El Heraldo de Madrid*.

O xornal converteuse no principal voceiro do liberalismo, o laicismo, a modernización do país e a rexenaración política, o que lle proporcionou un amplo público e lle permitiu gañar máis influencia que outros xornais. En 1927 tiña unha tirada de 12.000 exemplares diarios, o que o convertía no xornal máis importante de Granada. No eido xornalístico local, os seus principais competidores daquela eran o *Noticiero Granadino*, *La Publicidad*e en menor medida *La Gaceta del Sur*.

Nos derradeiros doce anos de existencia, foi dirixido polo eminente escritor e xornalista Constantino Ruiz Carnero, que tamén destacou na súa faceta política e chegou a ser alcalde de Granada por un breve período. Tras a proclamación da Segunda República Española, durante a década de 1930 *El Defensor de Granada* manifestouse claramente como simpatizante polo novo réxime. Nestes anos o seu principal rival xornalístico foi o xornal *Ideal*, de inspiración católica e conservadora.

Coincidindo co comezo da Guerra Civil Española, o 20 de xullo de 1936 *El Defensor de Granada* foi clausurado por mandato dos militares golpistas, sendo as súas instalacións asaltadas. A propiedade quedou incautada polas forzas sublevadas. O seu director foi detido días máis tarde, o 27 de xullo, e asasinado un día sen determinar de principios de agosto de 1936. A represión tamén alcanzou a outro dos seus xornalistas, Eufrasio Martín, cuxa esposa foi asasinada en lugar del —por non atoparse en Granada—. A contenda supuxo, en definitiva, a desaparición do diario.

Notas
-----

1. 1 2  Correa Ramón 2000, p. 559.
2. ↑  Checa Godoy 1989, p. 284.
3. 1 2  Ruiz Sánchez 2005, p. 22.
4. ↑  Sáiz & Seoane 1996, p. 77.
5. ↑  Preston 2013, p. 249.
6. ↑  Ruiz Sánchez 2005, p. 23.
7. ↑  Ruiz Sánchez 2005, p. 25.
8. ↑  Reig García 2011, p. 140.
9. ↑  De las Heras 2000, p. 23.
10. ↑  Gibson 1981, p. 141.
11. ↑  Gibson 1981, p. 144.

Véxase tamén
------------

### Bibliografía

* Checa Godoy, Antonio (1989). *Prensa y partidos políticos durante la II República*. Salamanca: Universidad de Salamanca. ISBN 84-7481-521-5.
* Correa Ramón, Amelina (2000). *Literatura en Granada, 1898-1998*. Granada: Deputación Provincial de Granada.
* De las Heras Pedrosa, José Antonio (2000). *La prensa del movimiento y su gestión publicitaria, 1936-1984* (PDF). Málaga: Universidad de Málaga.
* Gibson, Ian (1981). *El Asesinato de Federico García Lorca*. Barcelona: Editorial Bruguera.
* Preston, Paul (2013). *El Holocauso Español. Odio y Exterminio en la Guerra Civil y después*. Barcelona: Debolsillo.
* Reig García, Ramón (2011). *La comunicación en Andalucía: Historia, estructura y nuevas tecnologías*. Sevilla: Centro de Estudios Andaluces. ISBN 978-84-939078-0-8.
* Ruiz Sánchez, José-Leonardo (2005). *Catolicismo y comunicación en la historia contemporánea*. Universidad de Sevilla.
* Sáiz, María Dolores; Seoane, María Cruz (1996). *Historia del periodismo en España 3. El Siglo XX: 1898-1936*. Alianza.

### Ligazóns externas

* El Defensor de GranadaArquivado 03 de febreiro de 2017 en Wayback Machine. na Biblioteca Virtual de Andalucía.

|  |  |
| --- | --- |
| Control de autoridades | 
* Wd: Q5821693
* BNE: XX3699080

 |